cyanic-selkie/wikianc huggingface dataset:
Forcit
Konsernin emoyhtiö on Oy Forcit Ab. Toiminta on jaettu kolmeen liiketoiminta-alaan: Forcit Explosives, Forcit Defence ja Forcit Consulting. Forcit Explosives palvelee räjähdealan siviilipuolta ja Forcit Defence palvelee puolustusvoimia ja valmistaa puolustustuotteita. Forcit Consulting palvelee räjähteitä käyttäviä tahoja tarjoamalla heille mittaus-, valvonta-, suunnittelu- ja koulutuspalveluita. Konserniin kuuluvat tytäryhtiöt Oy Finnrock Ab, Räjäytyskonsultit Oy, BergUtbildarna AB, Bergcon AS, Forcit Sweden AB, Forcit Norway AS ja Forcit International Oy. Konserniin kuuluvat myös osakkuusyhtiöt Suomen Tärinämittaus Oy ja Vipnordic AB.
Liikevaihto vuonna 2019 oli noin 115 miljoonaa euroa.
Tehtaan perustaminen
Forcitin tehdasalue kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.
Nimihistoria
Rannikolla sijaitseva tehdas sai nimekseen aluksi Finska Forcit-Dynamit Aktiebolaget, joka johtui todennäköisesti yhteistyöstä belgialaisen Compagnie de la Forcite-Dynamite:n kanssa. Yrityksen nimi suomalaistettiin hiukan myöhemmin, jolloin siitä tuli Suomen Forsiitti-Dynamiitti Osakeyhtiö – Finska Forcit-Dynamit Aktiebolaget.
Calle Johansson
Ura
Välittömästi lopetettuaan pelaajauransa kevääseen 2003 Johansson toimi Washington Capitalsin Euroopan kykyjenetsijänä, mutta teki vielä keväällä 2004 lyhyen kahdeksan ottelun comebackin Toronto Maple Leafsin paidassa. Kaudella 2006-2007 Johansson toimi Frölunda Indiansin apulaisvalmentajana, mutta sai tehdä kesken kauden tilaa Benny Westblomille.
Zack Lee
Zack Lee Jowono (s. 15. elokuuta 1984 Liverpool, Englanti) on indonesialainen näyttelijä ja taistelulajien taitaja. Hän on naimisissa indonesialaisen laulajan Nafa Urbachin kanssa.
Rayleigh’n–Jeansin laki
Rayleigh'n–Jeansin laki on yhteensopiva kokeellisten tulosten kanssa suurilla aallonpituuksilla (matalilla taajuuksilla). Se ei vastaa kokeita lyhyillä aallonpituuksilla (korkeilla taajuuksilla), vaan sen mukaan säteilytiheys kasvaa äärettömäksi aallonpituuden lähestyessä nollaa. Tämä ristiriita havaintojen ja klassisen fysiikan ennusteiden välillä tunnetaan yleisesti nimellä ultraviolettikatastrofi. Rayleigh'n–Jeansin laki voidaan johtaa Planckin laista taajuuksille, jotka ovat matalia verrattuna lämpötilaan.
Hispano-Suiza HS 404
Tausta ja kehitys
Britanniassa asetta valmistamaan perustettiin Hispano-konserniin osaksi itsenäinen haara BMARCO. Yhdysvalloissa valmistaja oli Bendix.
Pascal Devoyon
Devoyon on tehnyt opetustyötä muun muassa Pariisin konservatoriossa ja Berliinin taideyliopistossa. Vuonna 2001 hänestä tehtiin Ordre National du Mériten ritari. Vuonna 1999 Devoyon aloitti Dong-suk Kangin kanssa toiminnan MusicAlp-festivaalin taiteellisena johtajana.
Anders Kramer
Kramerille myönnettiin vuorineuvoksen arvonimi 1932. Hänet on haudattu Kulosaaren hautausmaalle.
Viranomainen
Suomen viranomaiset
Viranomaiset voidaan jakaa esimerkiksi oikeus- ja hallintoviranomaisiin tai yleis- ja erityisviranomaisiin. Oikeusviranomaisia ovat tuomioistuimet ja hallintoviranomaisia esimerkiksi valtioneuvosto, joka on yleisviranomainen, ja keskusvirastot, jotka ovat erityisviranomaisia.
Peter Kasper (jääkiekkoilija)
Seuraura
Kasper debytoi Itävallan pääsarjassa kaudella 1991–1992 Klagenfurter AC:n joukkueessa. Debyyttikaudellaan hän pelasi viisi ottelua ilman tehopisteitä tai rangaistusminuutteja. Ensimmäisen maalinsa pääsarjatasolla Kasper teki heti seuraavalla kaudella Klagenfurterin paidassa. Maali jäi hänen koko kauden ainoaksi tehopisteeksi. Kaudella 1993–1994 Kasper teki tehopisteet 3+12=15 pelaamassaan 46 ottelussa. Kasper rikkoi piste-ennätyksensä kaudella 1998–1999, jolloin hän pelasi 55 ottelua tehopistein 6+15=21 keräten 52 rangaistusminuuttia. Kaudella 1999–2000 Kasper siirtyi ECHL-seura Florida Everbladesiin, jossa hän teki 11 tehopistettä pelaamassaan 63 ottelussa.
Torre Baró-Vallbonan metroasema
Torre Baró-Vallbona on yksi Barcelonan metron harvoista maanpäällisistä asemista. Asemalla on kaksi raidetta, mikä mahdollistaa junien kohtaamisen muutoin yksiraiteisella linjalla.
What It Feels Like for a Girl
Madonna esitti kappaleen Drowned World Tourilla vuonna 2001 espanjankielisenä versiona. Lisäksi kappale nähtiin samalla kiertueella videoesityksenä. Televisiosarjan Glee jaksossa ”The Power of Madonna” kuultiin näyttelijöiden versio kappaleesta.
Jaarlien pako
thumb|Rathmullaniin pystytetty muistomerkki ”jaarlien paolle”. Jaarlien paoksi kutsutaan 14. syyskuuta 1607 sattunutta tapahtumaa, jossa Irlannin merkittävimpien mahtisukujen, O’Neillien ja O’Donnellien, päämiehet yllättäen purjehtivat laivalla pois Irlannista eivätkä koskaan palanneet. Jaarlien pakoa pidetään käännekohtana Irlannin historiassa, sillä sen on katsottu päättäneen tuhat vuotta kestäneen gaelilaisten sukujen vallan Ulsterissa ja avanneen tien niin sanotuille ”istutuksille” eli protestanttisten englantilaisten ja skotlantilaisten maanomistajien asettumiselle Ulsteriin.
Badlands (yhtye)
Badlandsin jälkeen (1993–)
Eric Singer jatkoi soittamista Kississä vuoteen 1996, jolloin yhtyeen alkuperäiskokoonpano teki paluun. Singer palasi Kissiin uudelleen vuonna 2001, mutta lähti yhtyeestä jälleen 2002 alkuperäisrumpali Peter Crissin tultua rumpaliksi. Vuodesta 2004 Singer on soittanut jälleen Kississä, joka vieraili Suomessa toukokuun 27. ja 28. päivä 2008. Jeff Martin jatkoi yhä Racer X -yhtyeensä kanssa, ja soitti rumpuja myös Dokkenin kesäkiertueella 2008. Greg Chaisson julkaisi soololevyn It's About Time vuonna 1994. Jake E. Lee on sittemmin jatkanut soolouralla ja useiden muiden artistien levyillä. Vuonna 1998 yhtyeen viimeisimmän kokoonpanon jäsenet lukuun ottamatta Ray Gilleniä kokoontuivat yhteen vielä kerran ja veivät 1992 nauhoitetun levynsä loppuun ja se julkaistiin 1998 nimellä Dusk. Albumia seurasi pienimuotoinen klubikiertue, jolla Eric Singer vieraili laulajana. Vuonna 2007 uutisoitiin, että Jake E. Lee ja Greg Chaisson ovat ilmaisseet halunsa koota Badlandsin uudelleen, mutta muiden jäsenien mielipiteitä ei ole vahvistettu. Vuonna 2006 yhtye julkaisi myös kokoelma-albumin The Best of Badlands, joka sisältää myös livealbumin, jonka kappaleet on nauhoitettu Voodoo Highway-levyn kiertueella.
Jaakko Häkli
Varhaiset vuodet ja ura liikemiehenä
Jaakko Häkli syntyi Kurkijoella pienviljelijäperheen ainoaksi pojaksi. Hän aloitti koulunkäyntinsä Viipurin suomenkielisessä Wilken alkeiskoulussa ja jatkoi myöhemmin neljän lukuvuoden ajan Jyväskylän yläalkeiskoulussa vuosina 1863–1867. Häklin luokkatovereita olivat muun muassa myöhemmät suomalaisuusmiehet Lauri Kivekäs, Yrjö Koskinen Yrjö-Koskinen ja J. R. Danielson-Kalmari. Häkli jätti kuitenkin koulun kesken ja palveli sen jälkeen muutaman kuukauden ajan Suomen kaartissa. Kurkijoelle palattuaan hän alkoi työskentelemään isänsä ja Timofei Räkköläisen pitäjän kirkonkylään Lopottiin vuonna 1864 perustamassa kauppaliikkeessä. Myöhemmin Häkli toimi itse maakauppiaana 1870-luvun lopulle saakka ja harjoitti vielä muutaman vuoden ajan puutavarakauppaa ja laivanvarustusta, ennen siirtymistään Kurkijoen edustajaksi valtiopäiville vuonna 1882. Juho Lallukkaan Häkli tutustui ilmeisesti vuonna 1886 Sortavalan kauppiaskokouksessa, jonka jälkeen he alkoivat suunnittelemaan oman tukkuliikkeen perustamista Viipuriin.
Mesenaatti ja valtiopäivämies
Jaakko Häkli tuki taloudellisesti muun muassa runoilija J. H. Erkkoa. Hän takasi yhdessä Juho Lallukan ja K. A. Castrénin kanssa Erkolle säännölliset kuukausitulot, jotta tämä pystyisi keskittymään kirjoittamiseen. Lisäksi Häkli ja Lallukka lainasivat Erkolle rahaa maapalstan ostamista varten. Vuonna 1900 Häkli ja Erkko tekivät pyhiinvaellusmatkan Jerusalemiin, jonka aikana he vierailivat useiden Euroopan maiden lisäksi myös Egyptissä.
Zatelliitti
Vuonna 2018 alueelle rakennettin eritasoliittymä valtatie 4:ltä. Kokonaisuudessa rakennettiin rampit moottoritielle, neljä siltaa ja kiertoliittymät Zatelliitintien ja Kokkokankaantien liittymiin. Lisäksi rakennettiin paikallisliikenteen bussipysäkit sekä poikittainen kevyen liikenteen väylä. Alueelle on myös kulku seututieltä 847 sekä Ketolanperäntieltä.
Tigerair
Laivasto
Kun Tigerair liitettiin Scootiin, sen laivastoon kuului 23 lentokonetta.
Lorenzo Wright
Lorenzo Wright (9. joulukuuta 1926 – 27. maaliskuuta 1972) oli yhdysvaltalainen pikajuoksija ja olympiavoittaja.
Z29
Z29 oli Saksan laivaston tyypin 1936A hävittäjä toisessa maailmansodassa.
Pierre-Antoine Cousteau
Elokuussa 1944 Cousteau muutti Saksaan, Bad Mergentheimiin, jossa hän johti ranskalaista sanomalehteä ja radioasemaa. Saksasta hän pakeni Sveitsiin. Cousteau vangittiin Innsbruckissa ja tuomittiin kuolemaan marraskuussa 1946. Tuomio muutettiin kuitenkin elinkautiseen rangaistustyöhön. Hänet sai yleisen armahduksen vuonna 1954 ja hän alkoi toimittaa äärinationalistista Rivarol-lehteä sekä teki yhteistyötä Henry Costonin sanomalehtien kanssa.
Juhani Niskavuori
Tulkitsijoita
Niskavuoren nuoren emännän kantaesityksessä Suomen Kansallisteatterissa marraskuussa 1940 Juhania näytteli Urho Somersalmi. Valentin Vaalan elokuvassa Loviisa – Niskavuoren nuori emäntä Juhania näyttelee Tauno Palo. Vuoden 1987 televisioelokuvissa Niskavuoren nuori emäntä ja Niskavuoren Heta häntä näyttelee Veikko Honkanen. Edvin Laineen Niskavuoren Hetassa Juhanina on Kullervo Kalske.
Andrew Scott
Scott on avoimesti homoseksuaali.
Michael Moorcock
Tuotanto
Moorcockin laajaa tuotantoa pidetään laadultaan epätasaisena, mutta monia hänen teoksiaan arvostetaan spekulatiivisen fiktion merkkiteoksina ja lukuisat nuoremmat kirjailijat ovat tunnustaneet hänet esikuvakseen.
Deadly Fairytales
Deadly Fairytales on suomalaisen melodisen death metalin yhtyeen Gandalfin ensimmäinen studioalbumi. Se on julkaistu vuonna 1998 levymerkillä Wicked World Records.
Salon Kiekkohait
Seuran edustusjoukkue pelaa kaudella 2021–2022 III-divisioonassa. Edustuksen kotipelit pelataan Salon jäähallissa (osoite: Tahkonkatu 1) ja tiedot kotipelien ajoista löytyvät mm. seuran nettisivuilta.
Salon Kiekkohaitten puheenjohtaja on Tuomas Aalto. Toiminnanjohtajana aloitti elokuussa 2017 Marco Lindstén. Valmennuspäällikkö on Mikko Perämäki.
Ajoneuvovarikko
Ajoneuvovarikko oli Tampereen Kalkussa sijainnut puolustusvoimien varikko, joka on vuodesta 2007 kuulunut Millog Oy:lle. Varikko vastaa ajoneuvojen ja kuljetusvälineiden käyttöönotosta, joukoille jakamisesta ja kokonaiselinkaarenhallinnasta järjestelmävastuuvarikkona. Ajoneuvoihin lukeutuvat puolustushallinnon pyöräajoneuvot, hinattavat laitteet ja säiliöt. Joukko-osaston perinnepäivä on 14. lokakuuta. Tuona päivänä vuonna 1939 perustettiin Autovarikko 3.
KWH Group
1929–1939
Elokuussa 1929 vaikeuksiin joutuneen Hellnäsin sahan konttoristi Emil Höglund ja sahalle puuta välittävä Edvin Wiik päättivät perustaa yhteisen puutavaraliikkeen Wiik & Höglundin. Tarkoituksena oli käydä kauppaa pyöreällä puutavaralla, kaivospölkyillä ja paperipuulla. Wiik huolehtisi ostoista, Höglund hoitaisi myynnin ja kirjanpidon.
Krogius
Krogius on muun muassa seuraavien henkilöiden sukunimi:
KWH Group
1929–1939
Vuonna 1939 Wiik & Höglundista tuli Ab Vasa Rederin osakas, jolloin toimintaan tulivat mukaan ahtaus- ja huolinta-alat.
1940–1959
Vuonna 1953 Wiikin & Höglundin perustamasta yrityksestä tuli osakeyhtiö. Sillä oli päätoimipaikan tukena omat metsäkonttorit Sotkamossa, Oulussa, Kristiinankaupungissa, Porissa ja Forssassa. Yritystä alkoi johtaa kaksi toimitusjohtajaa, Wiik ja Höglund. Oy Wiik & Höglund Ab:n hallituksen puheenjohtajana toimi Emil Höglund. Myös muovituotantoa varten perustettiin yhtiö, Oy Wiik & Höglund Chemicals Ab.
1960–1983
Sekä Wiik & Höglund että Keppo olivat 1960-luvulla noin 15 %:n osuudella Oy Wilh. Schauman Ab:n suurimmat yksityiset osakkaat.
KWH-yhtymä (1984–)
KWH Group luopui luopui turkistuotteiden ja naistenvaatteiden valmistamisesta Oravaisten verkatehtaalla vuonna 1987.
Keeway
Mopot
"Mönkijät"
Heta Niskavuori
Kuvitteellinen henkilöhistoria
Muutama vuosi Niskavuoren nuoren emännän tapahtumien jälkeen Heta ja Akusti menevät naimisiin ja muuttavat Muumäelle, joka on vaatimaton tönö. Pinta-alaa sitä vastoin on runsaasti. Hetan päämääränä on nostaa Muumäki mahtitilaksi ja rakennuttaa uusi pytinki. Hän hyväksyy Akustin toimet Muumäen vaurastuttamiseksi, vaikka mies ei niistä vaimonsa mielipidettä etukäteen kysykään. Heta ei opi arvostamaan Akustia, vaan pitää tätä renkinä vielä silloinkin, kun Muumäen uusi hieno pytinki on rakennettu ja tilan pinta-ala on kasvanut useisiin satoihin hehtaareihin. Hetalla on poika, Jaakko, jonka biologinen isä on Santeri Lammentausta. Akustin kanssa Hetalla on kaksi tytärtä, Aliina ja Kerttu. Lapsiaan Heta ei halua kouluttaa, päinvastoin kuin Loviisa ja Juhani kouluttavat omiaan. Heta määrittelee heidät Akustin sukutaustan kautta rengin lapsiksi. Hetan ikää ei ole kerrottu, aivan nuorena neitona hän ei kuitenkaan muuta synnyintilaltaan Muumäelle. Nimikkonäytelmänsä viimeisessä kuvaelmassa Heta on leski.
Hetan tulkitsijoita
Edvin Laineen Niskavuoren Hetassa Hetaa näyttelee Rauni Luoma. Vuoden 1987 televisioelokuvissa Niskavuoren nuori emäntä ja Niskavuoren Heta häntä näyttelee Leena Suomu. Valentin Vaalan elokuvassa Loviisa – Niskavuoren nuori emäntä Hetana on Hilkka Helinä.
Halkjärvi
Halkjärvi on Uskelanjoen vesistöön kuuluva järvi Somerniemellä Somerolla. Se on Uskelanjoen latvahaaran Terttilänjoen lähdejärvi ja Uskelanjoen valuma-alueen suurin järvi. Järven pinta-ala on 197 hehtaaria, korkeus merenpinnasta 79,3 m ja suurin syvyys 3,35 m. Halkjärven rannoilla tai sen läheisyydessä sijaitsevat Somerniemen kylistä Kaskisto, Suojoki ja Mäyrämäki.
Yleiskuvaus
Halkärven noin 27,7 km² suuruiseen valuma-alueeseen kuuluu etelässä ja idässä Kolmannen salpausselän harjumaita lähde- ja harjujärvineen Hyyppärän harjualueen Natura 2000 -alueella. Järven länsi- ja pohjoispuolella sen sijaan on alavia, pääosin viljelyksessä olevia laaksosavikoita ja osittain myös turvemaita.
Valuma-alueen joet ja purot
Halkjärveen laskevia puroja ja jokia ovat Pohjoisesta Suojoen kylän läpi virtaava Murrosjoki ja lännestä Herakkaanlähteestä alkunsa saava Myllyoja. Pohjoisesta Halkjärveen laskee myös näitä pienempi Villaanoja.
Paksujalka
Koko ja ulkonäkö
Ruskehtavan linnun höyhenpeitteessä on selvärajaiset mustat ja valkeat raidat siivissä, jotka näkyvät varsinkin linnun lentäessä. Sen silmät näyttävät pullistuvan päästä, sillä kallonmuoto muistuttaa krokotiilia tai liskoa. Jalat ovat voimakkaat. Nokka on päästä musta, tyvestä keltainen ja kahlaajalinnun nokaksi paksu. Pituus 41–43 cm, siipien kärkiväli noin 82 cm ja paino 400–550 g.
Antoine Kombouaré
Ura pelaajana
PSG:n takalinjoilla Kombouaré pelasi avainpelaajana kauden 1991–1992 ja esiintyi edukseen myös europeleissä. Kauden 1992–1993 UEFA-cupin puolivälierien toisessa osaottelussa espanjalaista Real Madridia vastaan Kombouaré teki ratkaisevan 4–1-maalin toisen jakson lisäajalla ja sillä PSG selviytyi jatkoon hävittyään ensimmäisen osaottelun 3–1. PSG-paidassa Kombouaré voitti Ranskan mestaruuden kaudella 1993–1994 vaikka pelasikin kauden aikana vain yhdeksän ottelua. PSG-vuosina palkintokaappiin tuli myös kaksi Ranskan cupin voittoa ja yksi Ranskan liigacupin voitto. Kesällä 1995 Kombouaré siirtyi sveitsiläiseen FC Sioniin, jossa hän voitti debyyttikaudellaan maan cup-mestaruuden. Hän pelasi runsaan yhden kauden Sveitsissä ja kaksi skotlantilaisessa Aberdeenissa, kunnes palasi Ranskaan 1998. Uransa viimeisen kauden Kombouaré pelasi RC Paris'ssa Nationalissa.
Ura valmentajana
Valmennushommiin Kombouaré palasi kesällä 2005, kun Ligue 2:een noussut Valenciennes FC palkkasi hänet päävalmentajaksi. Kombouaré teki seurassa loistavaa työtä ja luotsasi seuran sensaatiomaisesti sarjan voittoon kauden päätteeksi. Kaudella 2006–2007 VAFC pelasi pääsarjassa ensimmäistä kertaa sitten kauden 1992–1993 ja putoajakandidaatiksi povattu seura säilyi niukin naukin liigassa. Luottamus Kombouaréen säilyi ja hän jatkoi päävalmentajana. Tulokset paranivat ja seura sijoittui kahdella seuraavalla kaudella niukoista resursseistaan huolimatta tukevasti keskikastiin.
Lokakuussa 2019 Kombouaré palasi valmennustehtäviin Toulousen päävalmentajana. Hän luotsasi Toulousen voittoon ensimmäisessä ottelussaan seuran peräsimessä, mutta voittoa seuranneet yhdeksän perättäistä tappiota liigassa sekä putoaminen Coupe de Francesta johtivat lopulta potkuihin tammikuun alussa 2020.
Viena Korhonen
Henkilöhistoria
Korhosen vanhemmat olivat vaatturi Aate Korhonen ja Auno Sofia Huotari ja puoliso vuodesta 1939 rakennusmestari Erkki Jolma. Korhonen valmistui kansakoulunopettajaksi Kajaanin seminaarista 1927 ja toimi opettajana muun muassa Kauhajoella, Turtolassa ja 1942-1944 Sotkamossa.
Vanessa Brown
Vanessa Brownin älykkyysosamäärä oli 165 ja hänestä tuli suositun Quiz Kids -radiotietokilpailun vakiovieras. Brownin äiti halusi tyttärelleen kuitenkin uran elokuvissa, ja vei hänet tapaamaan agenttia. Agentti lähetti Brownin valokuvan David O. Selznickille huomattuaan Brownin yhdennäköisyyden Ingrid Bergmanin kanssa. Selznick teki Brownin kanssa sopimuksen, ja lainasi hänet RKO:lle, jolle hän vuonna 1944 teki debyyttielokuvansa Kotirintaman ongelmanuoret. Muita Brownin 1940-luvun elokuvia olivat muun muassa Minulla on oikeus rakastaa (1947) ja Perijätär (1949).
Vanessa Brown kuoli syöpään 71 vuoden ikäisenä. Hän on saanut kaksi tähteä Hollywood Walk of Famelle.
Kalle Torniainen
Kalle Torniainen (s. 5. maaliskuuta 1978) on kajaanilaislähtöinen muusikko. Torniainen on kajaanilaisen musiikkivaikuttajan Unto Torniaisen poika.
Torniainen on vaikuttanut muun muassa Brother Firetribe -nimisessä suomalaisessa hard rock -yhtyeessä rumpalina.
Jarmo Alander
Ura
Alander valmistui filosofian kandidaatiksi Helsingin yliopistosta 1983 ja diplomi-insinööriksi Teknillisestä korkeakoulusta (nykyinen Aalto-yliopiston insinööritieteiden korkeakoulu) vuonna 1985. Tekniikan lisensiaatiksi (tietojenkäsittelyoppi) hän valmistui vuonna 1989 Teknillisestä korkeakoulusta ja filosofian lisensiaatiksi (fysiikka) vuonna 1989 Helsingin yliopistosta. Alander väitteli tekniikan tohtoriksi Teknillisessä korkeakoulussa vuonna 2001 tietotekniikan osastolta. .
Barguzinin piiri
Seudun kanta-asukkaita ovat evenkit, joita nykyään on vain 0,2 % piirin väestöstä. Venäläisiä on 73,8 % ja burjaatteja 23,4 %.
Korutetra
Koko ja ulkonäkö
Kala kasvaa maksimissaan 4–5 senttimetrin mittaiseksi. Sillä on harmahtava vartalo, ja hain evää muistuttava korkea mustakärkinen selkäevä, jonka päässä on valkea pilkku. Muut evät ovat punaiset.
Kim Jong-un
Lapsuus ja nuoruus
Kim Jong-un on Pohjois-Korean johtajan Kim Jong-ilin (johtajana 1994–2011) kolmesta pojasta nuorin. Hänen äitinsä Ko Young-hee oli japaninkorealainen entinen tanssija, joka muutti vuonna 1961 vanhempiensa mukana Japanista Pohjois-Koreaan. Ko oli Kim Jong-ilin toinen vaimo. He saivat kolme yhteistä lasta, pojat Jong-chulin (s. 1981) ja Jong-unin (s. 1984) sekä tyttären Yo-jongin (s. 1988).
Valtaannousun valmistelut
Pohjois-Korean johtaja Kim Jong-il sai elokuussa 2008 aivohalvauksen. Kesäkuussa 2009 Kim Jong-unin kerrottiin saaneen tittelin ”nerokas toveri”. Tämän arveltiin liittyvän häntä koskevan henkilökultin käynnistämiseen. Tuolloin hänen myös väitettiin tehneen salaisen matkan Kiinaan tapaamaan maan johtajia. Kesällä 2010 Kim esiteltiin Pohjois-Korean kansalle, ja hänelle annettiin virkoja Pohjois-Koreassa. Kimille myönnettiin 27. syyskuuta kenraalia vastaava sotilasarvo daejang. Seuraavana päivänä pidettiin harvinainen Korean työväenpuolueen kokous, jossa hänet nimitettiin Kansallisen puolustuskomitean varapuheenjohtajaksi ja työväenpuolueen keskuskomitean jäseneksi. Kim Jong-unin uskotaan näyttäytyneen puolueen kokouksessa.
Ensimmäiset toimenpiteet
Kim esitteli vuonna 2013 byungjin-politiikan, joka tarkoittaa ”yhtäaikaista etenemistä”. Sillä viitataan Pohjois-Korean mahdollisuuteen saada samanaikaisesti sekä ydinaseet että vaurastumisen. Politiikkaansa liittyen Kim ryhtyi rakennuttamaan uusia vapaa-ajan keskuksia, kuten hiihto- ja ratsastuskeskuksia, luistelu- ja huvipuistoja, lentoasemia ja delfinaarion sekä ryhtyi edistämään turismia maahansa. Kimin valtakaudella eliitin asuttama pääkaupunki Pjongjang on voimakkaasti nykyaikaistunut, joskin muu maa elää yhä köyhyydessä.
Huipputapaamiset
Kim teki huhtikuussa 2018 historiallisen vierailun ja astui ensimmäisenä Pohjois-Korean johtajana Etelä-Korean maaperälle sitten 1950-luvulla käydyn Korean sodan. Hän tapasi Etelä-Korean presidentti Moon Jae-inin Rauhantalossa lähellä demilitarisoitua vyöhykettä. He keskustelivat Pohjois-Korean ydinaseohjelmasta ja maidensa suhteista. Myöhemmin samana vuonna maiden päämiehet tapasivat toisensa vielä kaksi kertaa.
Perhe, suku ja ystävät
thumb|Kim Jong-un vaimonsa [[Ri Sol-jun (vas.) kanssa Etelä-Korean presidentin kanssa vuonna 2018.]] Kimin puoliso on entinen laulaja Ri Sol-ju, jonka kanssa Kim meni naimisiin vuonna 2009. Ri on edustanut miehensä rinnalla vuodesta 2012 lähtien. Pariskunnalle syntyi tytär joulukuussa 2012, ja heillä on arveltu olevan yhteensä kolme lasta.
Kimin isoveli Kim Jong-chul elää Pjongjangissa, soittaa kitaraa yhtyeessä eikä osallistu politiikkaan. Kimin velipuoli Kim Jong-nam salamurhattiin Malesiassa vuonna 2017. Kim Jong-Unia on syytetty lännessä murhan tilaamisesta.
Omaisuus
Kimin omaisuudeksi arvioitiin yli 5 miljardia dollaria vuonna 2019. Hänen omaisuuttaan säilytetään ulkomaisilla pankkitileillä muunmuassa Venäjällä, Itävallassa ja Kiinassa. Hän omistaa 30-metrisen jahdin ja yli 100 urheiluautoa. Hänen suosikkiautonsa on 2 miljoonan dollarin arvoinen panssaroitu Mercedes-Benz S600.
Riihimäen Palloseura
Riihimäen Palloseura (RiPS) on vuonna 1928 perustettu riihimäkeläinen jalkapalloseura, jonka miesten edustusjoukkue pelaa Suomen Palloliiton Kolmonen-divisioonassa (Uudenmaan piiri). Seura pelaa kotiottelunsa Riihimäellä Urheilupuiston Pallokentällä, joka on sanan varsinaisessa merkityksessä jalkapallostadion. Seuran toimintastrategian pääpaino on pelaajakasvatuksessa ja junioritoiminnassa. RiPS:illä on miltei 800 jäsentä.
Kristiansand Orienteringsklubb
Vuonna 2009 seuran miesjoukkueet voittivat sekä Tiomilan että Jukolan viestin. Seura voitti myös vuoden 2008 Tiomilan miesten viestin.
Milan Janić
Milan Janić (14. kesäkuuta 1957 Bačka Palanka, Serbian KT, Jugoslavian FKT, nykyinen Serbia – 1. tammikuuta 2003 Belgrad, Serbia, Jugoslavia, nykyinen Serbia) oli serbialainen ratameloja. Hän osallistui Moskovan olympialaisiin 1980 ja voitti olympiahopeaa Los Angelesin olympialaisissa 1984.
Turajärvi
Liikenne
Raumalta Euran kautta Huittisiin kulkeva valtatie 12 kulkee kylän eteläosan läpi. Valtatietä risteää Naarjoelle kulkeva yhdystie 12675 (Turajärventie), joka kulkee kylän läpi ja kääntyy tämän jälkeen Turajärven ja Eurajoen Sydänmaan suuntaan. Siihen risteää idästä lyhyt yhdystie 12674 (Kausentie), joka oikaisee turajärveläisten matkaa Euran suuntaan. Tästä yhdystiestä pääsee eri tietä myöten Kahalan kylään ja Vaaniin Neittamon kautta (Vaaniintie) Eurakoskelle. Ketosen luona yhdystieltä 12675 erkanee rajan suuntainen kylätie, joka johtaa Turajärven kylän alueita seuraten Salajärvelle asti. Muut Turajärven tiet ovat yksityisiä pikkuteitä tai metsäautoteitä.
Punaisella viivalla
Unto Hämäläinen kirjoittaa arviossaan Helsingin Sanomissa, että hän valitsisi teoksen Punaisella viivalla valtio-opin johdantokurssin tenttivaatimuksiin, sillä se on hänestä "politiikan katekismus", joka vastaa kysymykseen "Mitä se on?"
Opel RAK
Kehittäjät
Kehitystyö aloitettiin Opelin tehtailla Rüsselsheimissa. Heti alusta pitäen mukana oli kiinteästi myös Sanderin, jonka H.G. Cordes -yhtiö valmisti laitteisiin tarvittavat kiinteäpolttoaineiset raketit. Yhtiö oli jo 1800-luvun puolelta lähtien valmistanut erilaisia merenkulussa tarvittavia raketteja. Raketteja käytettiin harppuunoissa, merkinantoon ja liinakiväärissä köysiliinan ampumiseen laivasta toiseen.
Steelbath Suicide
Steelbath Suicide on ruotsalainen melodista death metallia soittavan Soilworkin ensimmäinen studioalbumi. Se eroaa muista albumeista hyvinkin aggressiivisilla extreme metal -vaikutteilla. Albumilla kuulee myös vivahteita black metallista. Steelbath Suicide julkaistiin vuonna 1998.
Puutarha
Puutarhakasvit
thumb|Japanilainen puutarha. thumb|Vesi on usein tärkeä osa puutarhaa. thumb|Suomalainen kotipuutarha. Puutarhassa kasvatettavat kasvit voidaan jakaa ryhmiin:
Koulutus ja järjestöt
Puutarhatalouden keskusjärjestöjä ovat Puutarhaliitto ja Viherympäristöliitto.
Nikolai Panin
Panin voitti taitoluistelun kuvioiden erikoiskilpailun Lontoon olympialaisissa 1908 ollen Venäjän ensimmäinen olympiavoittaja. Vuoden 1903 MM-kilpailuissa Panin sijoittui toiseksi Ruotsin Ulrich Salchowin jälkeen.
Kroatian EU-kansanäänestys
Kroatian EU-kansanäänestys järjestettiin 22. tammikuuta 2012, jossa kroatialaiset äänestivät Euroopan unioniin liittymisestä. Kroatia oli allekirjoittanut liittymissopimuksen joulukuussa 2011. Äänestyksessä selvä enemmistö, 66,27 prosenttia, kannatti liittymistä, joka varmisti Kroatian liittymisen Unioniin vuoden 2013 alussa.
Management Institute of Finland MIF
Management Institute of Finland MIF Oy on suomalainen ammatillinen oppilaitos ja koulutusyhtiö. Se toteuttaa ammatillisia näyttötutkintoja ja osaamisen kehittämisen palvelujaan kolmen yksikkönsä kautta, joita ovat:
Murha
Yleistä
Suomen rikoslain mukaan murha on tapon törkeä tekomuoto. Vuoden 1889 alkuperäisessä rikoslaissa murha määriteltiin siten, että tappo on tehty surmaamisen aikomuksessa ja vakain tuumin. Murhaa koskevaa säädöstä uudistettiin vuonna 1969, jolloin pykälään lisättiin kvalifiointiperusteet vakaa harkinta, omanvoitonpyyntö, erityinen raakuus ja julmuus, yleistä vaaraa aiheuttava tapa sekä virkamiehen surmaaminen hänen ollessa virkansa puolesta ylläpitämässä järjestystä tai turvallisuutta tai virkatoimen vuoksi. Lisäksi tekoa oli pidettävä kokonaisuutena arvostellen törkeänä. Vuoden 1995 uudistuksessa murhan tunnusmerkistö muutettiin nykyiseen muotoonsa.
Murhasta tuomitseminen edellyttää teon tahallisuutta, joka koskee myös teon kvalifiointiperusteita. Ensimmäinen kvalifiointiperuste täyttyy, jos toinen ihminen on surmattu vakaasti harkiten tai suunnitelmallisesti. Harkittu, tietoisesti ja suunnitelmallisesti surmaamispyrkimyksessä tehty henkirikos osoittaa suurempaa syyllisyyttä tekijässä kuin hetken mielijohteesta äkkipikaisesti tehty henkirikos. Vakaasta harkinnasta voi kertoa myös se, että tekijä varustautuu tekoa varten, esimerkiksi hankkimalla aseen ja patruunoita. Myös palkkamurhiin liittyy yleensä erityistä suunnitelmallisuutta.
Viimeinen kvalifiointiperuste on virkamiehen tappaminen hänen ollessaan virkansa puolesta ylläpitämässä järjestystä tai turvallisuutta taikka virkatoimensa vuoksi. Esimerkiksi virkatehtävissä olevalle poliisille ja vanginvartijalle, jotka ovat velvollisia asettumaan alttiiksi väkivallalle, on säännöksen perusteella annettu erityinen rikosoikeudellinen suoja. Myös muiden kuin edellä mainittujen virkamiesten surmaaminen katsotaan murhaksi, jos rikos tehdään virkatoimen vuoksi. Kyseeseen voivat siten tulla esimerkiksi terveydenhoitotehtäviä hoitavat virkamiehet, syyttäjät tai tuomarit. Koska murhan tunnusmerkistön täyttäminen edellyttää teon tahallisuutta, on henkirikoksen tekijän oltava tietoinen uhrinsa virka-asemasta. Yleensä virkamieheen kohdistuva surmatyö ilmentää tekijässään myös vakaata harkintaa.
Vuosina 2016–2020 murhasta on langetettu Suomessa yhteensä 72 tuomiota. Näistä 69 on elinkautisia vankeusrangaistuksia ja kolme määräaikaisia 9–12 vuoden ehdottomia vankeusrangaistuksia, joihin on päädytty siksi, että tekijä on ollut rikoksen tekohetkellä alaikäinen tai alentuneesti syyntakeinen. Murhan yrityksestä päärikoksena langetettiin samana ajanjaksona yhteensä 29 ehdotonta vankeusrangaistusta, joiden keskimääräiset pituudet vaihtelivat vuosittain noin 7,5 vuodesta 10,5 vuoteen. Samana ajanjaksona jätettiin syyntakeettomuuden vuoksi tuomitsematta yhteensä 21 henkilöä murhasta ja seitsemän henkilöä murhan yrityksestä.
Murha muissa lainsäädännöissä
Esimerkiksi Yhdysvalloissa murhaksi tulkitaan kaikki vakavien rikosten seurauksena aiheutuneet kuolemat (felony murder rule), kolmannen asteen murha vastaa kuitenkin kutakuinkin Suomen kuolemantuottamusta.
Turun sieppaus
Aiheesta muualla
Kidnapping of Minna Nurminen
Saksan 9. armeija
Komentajat
Armeijankomentajina olivat :
Horst Buchholz
Berliinissä syntynyt Buchholz joutui toisen maailmansodan aikana evakuoiduksi Sleesiaan. Hän pääsi sodan jälkeen Tšekkoslovakiaan ja palasi takaisin Berliiniin heti kun pääsi. Hän siirtyi kuitenkin Itä-Berliinistä Länsi-Berliinin ja aloitti ulkomaalaisissa elokuvissa näyttelemisen vuonna 1959.
Pieniä osia 1967–2003
Buchholz esiintyi 1960-luvun lopulla ja 1970-luvun alussa monissa pienen budjetin elokuvissa sekä pää- että sivurooleissa. Elokuvat olivat pääasiassa ulkomaalaisia. Hän ei tehnyt 1970-luvulla mitään, mikä olisi tullut suuren amerikkalaisen yleisön tietoon, ellei hänen esiintymistään Charlien enkeleissä lasketa. Pikku hiljaa ulkomaalaisetkin elokuvat vaihtuivat ulkomaalaisiin tv-elokuviin ja tv-sarjavierailuihin. 9 tuntia ikuisuuteen -elokuvan ohjannut Mark Robson antoi Buchholzille vielä roolin viimeisessä elokuvassaan Atlantin pikajuna, vuonna 1979, mutta elokuva oli myöskin pettymys. 1980-luvulla hän esitti natsiroistoa jokusessa amerikkalaisessa elokuvassa. Viimeisen kuuluisan roolinsa Buchholz teki Roberto Benignin Oscar-palkitussa komediassa Kaunis elämä, jossa ikääntynyt Buchholz on natsilääkäri, jonka kanssa vankileirille joutunut Benigni kommunikoi arvoituksilla. Hän jatkoi työskentelyä vuoteen 2003 asti, jolloin hän kuoli keuhkokuumeeseen.
Koripallon miesten SM-sarjakausi 1982–1983
Runkosarja
Joensuun Kataja putosi suoraan ja sen tilalle nousi Helsingin NMKY. Pyrintö säilyi karsinnan jälkeen.
Kansallinen tietoyhteiskuntastrategia
• Sähköisen laskutuksen käyttöönottoa pyritään tukemaan pk-sektorilla ja julkishallinnon organisaatiot siirtyvät sähköiseen laskutukseen viimeistään vuoden 2008 aikana.
•	Kansalaisportaalin (suomi.fi) ja yritysportaalin (yrityssuomi.fi) muuttaminen interaktiivisiksi palveluportaaleiksi.
• ICT-tukipalveluiden ostot tulevat vähennyskelpoisiksi yksityishenkilöille.
Libyan kunnat
Sha'biyat
Sha'biyah on Libyassa keksitty ja käytetty uudissana kuntaa vastaavalle hallinnolliselle alueelle.
Novgorodin tasavalta
Historia
Rurikin kuoltua Novgorodissa v. 879 hänen poikansa Igor oli vielä alaikäinen, joten vallan sai väliaikaisesti Oleg (879–912). Hän laajensi Novgorodin valtapiiriä ja v. 882 murhautti Kiovaa hallinneet viikingit Askoldin ja Dirin. Kiovasta tuli sen jälkeen varhaisen Venäjän pääkaupunki ja Novgorodista uuden valtion toiseksi tärkein keskus.
Kiovan Rusin yhteydessä (882–1136)
Kiovan Rusin historiassa merkitsi Vladimir Suuren (980–1015) kääntyminen kristinuskoon suurta käännettä. Kristinuskosta tuli valtionuskonto. Suuria kirkkoja alettiin rakentaa ympäri valtakuntaa, ja kulttuurivirta etenkin Bysantin suunnalta oli vahvaa. Jaroslav Viisaan (1019–1054) aikana maa nousi eurooppalaiseksi suurvallaksi, mikä näkyi siinä, että useita Rurikin dynastian henkilöitä avioitui eurooppalaisten kuninkaallisten kanssa. Yhteiskunnallisesti merkittävää Jaroslavin aikana oli venäläisen lain (Russkaja pravda) synty. Siinä yhdistyivät varjagien ja slaavien perinteet. Sekä Vladimir Suuri että Jaroslav Viisas olivat aloittaneet Novgorodin paikallishallitsijoina, josta he kohosivat koko Kiovan Rusin hallitsijoiksi.
Valtakuntaa hajottavien valtakiistojen taustalla oli germaaninen perimysjärjestys, jonka mukaan valta kuuluu suvulle ja valtio jaetaan hallitsijan pojille. Vuosien 972 ja 1015 jakoja seurasi taisteluita ja veljessurmia ja valtakunnan näennäinen eheytyminen, mutta vuoden 1054 jaon jälkeen yhdistyminen ei enää onnistunut. Hajoamista nopeuttivat Aasian aroilta saapuneiden polovtsien hyökkäykset, jotka heikensivät etenkin Kiovan aluetta samalla kun muut alueet vahvistuivat suhteessa Kiovaan. 1100-luvulla syntyi uusia ruhtinaskuntia, joiden kesken jatkui kilpailu vallasta ja vauraudesta. Karakorumista lähteneet mongolit valloittivat kiistelevät pikkuvaltiot. Moskova kaatui v. 1238 ja Kiova kaksi vuotta myöhemmin. Suuremmista venäläiskaupungeista vain metsien ja soiden suojaama Novgorod säästyi tuholta mongolivallan aikana.
Hallinto ja oikeuslaitos
Arkkipiispan johtama merkkihenkilöiden neuvosto osallistui myös hallintoon, sillä vetshe ei voinut hoitaa joka päivä kaikkea, ja mikä tärkeämpää, se ei heijastanut todellista varallisuuden ja vallan jakaantumista ruhtinaskunnassa. Asukkaat lienevät olleet ylpeitä hallinnostaan, sillä monissa asiakirjoissa kaupunkia kutsutaan nimellä Herra Suur-Novgorod. Nimitys "Herra Suur-Novgorod" löytyy vasta vuodesta 1392 alkaen ja "Suvereeni Herra Suur-Novgorod" vuodesta 1468. Nimitys "Herra" asetti kaupungin suurherttuoiden tasolle. Poliittisen ryhmän käyttämä nimi "Suvereeni" oli taas vaatimus itsenäisyydestä, kun se oli uhattuna.
Ajan mittaan sosiaaliset erot kasvoivat ja Novgorodista näyttää tulleen 1300–1400-luvulla yhä enemmän oligarkia, jossa muutamat voimakkaat perheet hallitsivat. Noin vuodesta 1340 alkaen pajarit monopolisoivat itselleen ylituomarin viran. Heistä oli tullut myös suurmaanomistajia. 1400-luvun jälkipuoliskolla yli 90% Novgorodin maiden ydinalueesta, jota alettiin kutsua viidenneksiksi Moskovan vallattua Novgorodin, oli pajarien, kirkon ja "arjen väen" (zhityi lyudi) omistuksessa. Rahoillaan pajarit ostivat asiakkaita manipuloidakseen äänestyksiä. Arjen väki mainitaan noin vuodesta 1380 alkaen. Heihin ilmeisesti kuului rikkaita kauppiaita, jotka saattoivat ostaa maita ja ääniä, mutta he eivät päässeet korkeimpiin tuomarinvirkoihin.
Alueet ja viidennekset
Novgorodia on tutkittu arkeologisesti enemmän kuin mitään muuta Venäjän kaupunkia. Kun asuinrakennukset olivat yleensä puusta, tulipaloja oli usein. Uusi talo rakennettiin jäännösten päälle, ja kadut päällystettiin 20–30 vuoden välein uusilla hirsillä. Dendrokronologia on mahdollistanut löytöjen ajoittamisen tarkemmin kuin muilla menetelmillä. Anaerobinen, vetinen 7–10 metriä paksu mutakerros on säilyttänyt lähes 30 kulttuurikerrosta 900-luvun lopusta 1400-luvulle. Kulttuurikerrosten pinta-ala on vain hieman alle 350 hehtaaria.
Novgorodin valtion alueella asui slaavilaiskansojen lisäksi myös useita suomalais-ugrilaisia kansoja, joiden hallinnollisena ja taloudellisena keskuksena se toimi.
Luhistuminen
Koettuaan murskatappion 14. heinäkuuta Shelonjoella Novgorod päätti jatkaa sotaa ja lähetti suurlähettilään viemään avunpyyntöä Liettuan Vilnaan. Tämä ei kuitenkaan koskaan tavoittanut kuningas Kasimir IV:tä, koska ei voinut kulkea suoraan Pihkovan alueen kautta, joka oli jo Moskovan hallussa, ja pohjoisempana Saksalainen ritarikunta kielsi kauttakulun. Moskova voitti vielä Novgorodin avuksi tulleet prinssi Vasili Fedorovich Shuiskyn joukot Vienanjoella heinäkuun lopussa. Rauhansopimus tehtiin elokuussa Korostynin kylässä Ilmajärven rannalla. Sopimus määräsi mm., että prinssit eivät saaneet enää omistaa kyliä. Lisäksi Novgorodin oli maksettava Moskovalle sotaveroa 15 500 ruplaa, ja sen oli luovuttava suhteista Liettuaan. Vuoden lopussa Moskova valitsi kaupungille arkkipiispaksi Feofilin. Hän oli tietysti lojaali Moskovalle.
Sansibarinkoira
Ulkonäkö
Sansibarinkoira oli kookas pystykorvainen, vankkarunkoinen  , voimakasrakenteinen ja karkeakarvainen  koira. Säkäkorkeus oli noin 68-70 cm ja väritys punavalkoinen.
Steven Isserlis
Steven Isserlis CBE (s. 19. joulukuuta 1958 Lontoo ) on brittiläinen sellisti, kirjailija ja radio-ohjelmien juontaja.
Yksityiselämä
Isserlis jäi leskeksi vaimonsa Paulinen kuoltua kesäkuussa 2010.
Hatanpään koulu
Toiminta
Hatanpään yhtenäiskoulu toimii kolmessa eri koulutalossa:
Olavi Suomalainen
Suomalainen voitti Bostonin maratonin vuonna 1972. Hänen voittoajakseen kirjattiin 2.15.39, joka jäi hänen maratonennätyksekseen. SM-maratonilla 1972 ja 1976 hän voitti pronssia maratonilta. Suomalainen edusti Kokemäen Kova-Väkeä.
Ivan Albertovitš Korff
Suku ja koulutus
Hän sai kotiopetusta aluksi hyvin vastentahtoisena oppilaana, mutta kun vaihtoehtona olisi ollut kurinalainen sotilaskoulutus Preussin armeijassa, nuori poika sai energianpuuskan ja alkoi opiskella ahkerasti. Kahden vuoden uurastuksen jälkeen hän oli valmis opiskelemaan Jenan yliopistossa, josta hän valmistui loistavin arvosanoin.
Southern Rain
Southern Rain on amerikkalaisen kantrilaulaja Billy Ray Cyrusin kuudes studioalbumi ja ensimmäinen Monument Recordsin julkaisema hänen lähdettyään Mercury Recordsilta 1999. Albumista julkaistiin viisi singleä: "You Won't Be Lonely Now", "We the People", "Burn Down the Trailer Park", "Crazy 'Bout You Baby" ja "Southern Rain".
Pac-Man
Kuvaus
Pac-Man on sokkelopeli, jossa Pac-Man-niminen keltainen pallo syö pisteitä ja erilaisia palkintoja. Kenttä on läpäisty, kun kaikki pisteet on syöty. Kentällä liikkuu myös neljä haamua (Blinky, Pinky, Inky ja Clyde), jotka yrittävät saada Pac-Manin kiinni. Jokainen kenttä alkaa tilanteesta, jossa aaveet ovat karsinassaan ja Pac-Man sokkelossa hieman niiden alapuolella. Kentällä on myös neljä erikoispistettä, joiden syöminen antaa Pac-Manille hetkellisen kyvyn syödä haamuja. Syödyistä haamuista jää jäljelle vain silmät. Nämä silmät palaavat hetkeksi karsinaan ja muuttuvat taas kokonaisiksi haamuiksi. Aika, jolloin haamut ovat haavoittuvia, vaihtelee kentästä toiseen, mutta se on pääsääntöisesti sitä lyhyempi mitä pidemmälle peli on edennyt. Tietyssä vaiheessa haamuja ei voi enää syödä, vaikka pelaaja onnistuisikin syömään energiapillerin.
Klaus Köste
Uransa ainoan henkilökohtaisen MM-mitalin Köste saavutti Ljubljanassa 1970 sijoittuessaan rekillä jaetulle pronssille. Madridin EM-kilpailuissa 1971 hän voitti kultaa rekillä sekä saavutti hopeaa nojapuilla ja pronssia hypyssä.
Tony Vidgren
Tony Vidgren (s. 13. helmikuuta 1990 Turku, Suomi) on suomalainen jääkiekkopuolustaja, joka edustaa Suomen toiseksi korkeimmalla sarjatasolla Mestiksessä pelaavaa Tuto Hockeya yhden vuoden sopimuksella. Vidgren on pelannut myös muun muassa SM-liigassa TPS:n ja Lukon joukkueissa.
Juntumaa
Juntumaa on sukunimi, joka on muun muassa seuraavilla suomalaisilla henkilöillä:
Herkkä, hellä, hehkuvainen
Vastaanotto
Anna Paju kirjoitti arviossaan Kansan Uutisissa, että ”taistelevan Minnan” muotokuvan rinnalle Maijala nostaa Minna Canthin, joka oli keskustelija ja yksityiselämässään haavoittuva. Talouselämän Eija Pöysä löysi elämäkerrasta Minna Canthin, joka oli talouselämässä edelläkävijä.
Renfors
Renfors on sukunimi, joka on muun muassa seuraavilla suomalaisilla henkilöillä:
Vappu Väre
Hän oli naimisissa kirjailija Jalmari Jyrängön (oikea nimi Arvo Luotonen) kanssa.
Carl Sagan
Tieteelliset saavutukset
Sagan oli ensimmäisten joukossa esittäessään oletuksen että Saturnuksen Titan-kuussa ja Jupiterin Europa-kuussa saattaisi olla valtameriä (Europan tapauksessa kyse oli pinnan alapuolisesta merestä) tai järviä, jotka saattaisivat tehdä kuista kelvollisen elämälle. Galileo-luotain vahvisti myöhemmin epäsuorasti Europan pinnanalaisen valtameren.
Tieteen kansantajuistaminen
Saganin kyky tuoda ajatuksensa esille edesauttoi monia ihmisiä tuntemaan kaikkeuden paremmin. Hän kirjoitti yhdessä vaimonsa Ann Druyanin kanssa ja juonsi Cosmos-televisiosarjaa. Hän myös kirjoitti kirjoja kansantajuistaakseen tiedettä (esimerkiksi The Dragons of Eden, joka voitti Pulitzer-palkinnon, Broca's Brain ynnä muita) sekä romaanin Contact (suom. Ensimmäinen yhteys, 1987), josta tuli menekkiteos ja vuonna 1997 myös Jodie Fosterin tähdittämä elokuvaversio. Hän myös vieraili usein televisiossa The Tonight Showssa.
Saganin Pale Blue Dot: A Vision of the Human Future in Space -kirja päätyi The New York Timesin vuoden 1995 merkkiteokseksi. Carl Sagan kirjoitti myös johdannon Stephen Hawkingin menestysteokseen A Brief History of Time (suom. Ajan lyhyt historia).
Myöhäisessä elämässään Saganin kirjoittamat kirjat kehittivät hänen skeptistä ja naturalistista näkemystään todellisuudesta. Kirjassaan Demon-Haunted World: Science as a Candle in the Dark, hän esitti työkaluja argumenttien testaamiseen ja harhaanjohtavien sekä suorastaan valheellisten väittämien kumoamiseen, eritoten korostaen tieteellisen menetelmän tärkeyttä. Samassa teoksessa Sagan esitti listan virheistä, joita hän oli tehnyt (mukaan lukien hänen ennustuksensa Kuwaitin öljypaloista), osoittaakseen kuinka tiede on itsekorjautuva järjestelmä.
Žilinan yliopisto
Historia
Žilinan yliopisto perustettiin rautatiekorkeakouluna vuonna 1953, jolloin se erotettiin Prahassa sijaitsevasta Tšekin teknillisestä yliopistossa. Lukuisten nimenmuutosten jälkeen sen nimi vaihtui Kuljetuksen ja viestinnän yliopistosta Žilinan yliopistoksi vuonna 1996.
Survoslammi
Historiaa
Vuoden 1799 isojakokartassa järvellä oli jo nykyinen nimi.
Liitukääpä
Liitukäävän yksivuotinen itiöemä on säännöllisen muotoinen, tukevatyvinen typäkkä tai hyllymäinen lakki. Tuore itiöemä on hyvin vetinen ja tuntuu painavalta kokoonsa nähden, lakin yläpinta imee vettä ja on siksi vahamaisen himmeänkuultava. Väriltään yläpinta on kermavärinen tai savunruskeanharmahtava pienin mustin pistein. Pillipinta on kermanvalkea ja pillejä mahtuu 5-7 millimetrille. Malto on valkoista ja säteensuuntaisesti juustomaisesti lohkeavaa, pillien alla hyytelömäisen kuultavaa mikä saa pillit välkkymään käänneltäessä. Kuivana kääpä muuttuu yläpinnaltaan paperimaisesti rypistyneeksi ja malloltaan liitumaisen kovaksi, vetisyydestä johtuva harmaa väri häviää. Liitukäävässä on huomattavan epämiellyttävä hapanimelä haju. Vertaa harmokääpään, jonka harmaus säilyy kuivuessakin ja joka ei tuoksu.
Spartakiadit
Neuvostoliiton spartakiaditoiminta ennen toista maailmansotaa
Oslon talvispartakiadeihin osallistui viisi suomalaisurheilijaa. Suomen urheileva työväki keskittyikin spartakiadien sijasta vuosina 1925, 1931 ja 1937 järjestettyihin työläisolympialaisiin, joissa Suomi oli suorastaan ylivoimainen.
Nakki ja Tappi
Nakki ja Tappi aloitettiin Flash-animaatiosarjana internetissä. Sen päähahmot Markku ja Heikki pidettiin aluksi "kaapissa", mutta heidän välisen suhteensa luonne tuli esille myöhemmässä vaiheessa.
Aminoglykosidit
Aminoglykosideihin kuuluvat muun muassa seuraavat lääkeaineet:
Työläjärvi
Työläjärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Työläjärvi on osa Karhejärven aluetta.
Jiří Pauer
Jiří Pauer (22. helmikuuta 1919 – 21. joulukuuta 2007) oli tšekkiläinen säveltäjä ja kulttuurivaikuttaja, joka toimi Tšekin filharmonisen orkesterin johtajana 1958–1980, Tšekkoslovakian kansallisteatterin oopperan johdossa 1953–1955 ja 1965–1967 sekä eläkeiässä vielä kymmenisen vuotta koko kansallisteatterin johtajana.
Spartacus (televisiosarja)
Juoni
Nimetön mies kaapataan roomalaisten toimesta vaimonsa viereltä, ja tästä aletaan kouluttaa gladiaattoria. Mies otetaan huonosti vastaan uudessa kodissaan, mutta hiljalleen nousee talon parhaaksi gladiaattoriksi syrjäyttäen kaikki muut. Mies saa pian talon lanistalta lempinimen Spartacus ja alkaa ottelemaan areenalla roomalaisten katsellessa. Spartacus saa pian kuulla vaimonsa kuolleen talon lanistan toimesta ja alkaa hautoa kostoa tälle. Pian hän pyrkii kitkemään orjuuden pois koko Roomasta.
Rooleissa
Roomalaiset
Juhani Multia
Tulkitsijoita
Edvin Laineen Niskavuori taistelee -elokuva pohjautuu Entäs nyt, Niskavuori? -näytelmään. Laine on antanut toisenlaisen selityksen sille, miksi Juhani pakenee viranomaisia. Lisäksi Juhanin sukunimi on muutettu Mattilaksi. Laineen elokuvassa Juhania näyttelee Tauno Palo, joka näytteli myös Juhanin isää ja velipuolta Aarnea. Vuoden 1987 televisionäytelmässä Entäs nyt, Niskavuori? Juhania näyttelee Tapani Perttu. Kyseinen näytelmä on uskollinen Wuolijoen alkuperäistekstille ja siinä Juhanin sukunimi on Multia.
Joensuun kanava
Kanavan yli kulkevan läppäsillan alikulkukorkeus on suljettuna 2,5 metriä. Sillan ja sulkuporttien koneistot ovat sähkömekaaniset. Kanavasta on mahdollista kulkea itsepalvelukäytöllä, mikäli sillan avausta ei tarvita. Pudotuskorkeus kanavassa on 0,3 metriä.
K. V. Syrjänen
Suomen sosialidemokraattisen puolueen jäsen Syrjänestä tuli kotikunnassaan 1913. Hän kuului Tampereen sos.dem. kunnallistoimikuntaan ja edustajistoon sekä oli puolueneuvoston jäsen 1949–1955. Hyvänä puheitten pitäjänä ja puheenjohtajana hän oli SDP:n puoluekokousedustaja ja puoluekokouksen puheenjohtaja puoluekokouksissa 1946 ja 1949. Hän oli Kansan Lehteä kustantaneen Työväen Sanomalehti Oy:n johtokunnan jäsen 1933-38 ja uudelleen 1944 alkaen. Hän on kirjoittanut Forssan työväenyhdistyksen 40-vuotishistoriikin ja Suomen Kutomateollisuustyöväen Liiton 25-vuotishistoriikin.
HMS Temeraire (1876)
Valmistus
Alus tilattiin Chathamin telakalta ja sen köli laskettiin 18. elokuuta 1873. Alus laskettiin vesille 9. toukokuuta 1876 ja se valmistui 31. elokuuta 1877.
Rolf Beilschmidt
Rolf Beilschmidt (s. 8. elokuuta 1953) on entinen itäsaksalainen korkeushyppääjä. Hän oli viimeisiä kierähdystyylillä menestyneitä korkeushyppääjiä.
Beilschmidt sijoittui seitsemänneksi Montréalin 1976 olympialaisten korkeushypyssä tuloksella 218 cm. Seuraavana vuonna hän voitti maailmancupin korkeushyppykilpailun tuloksella 230 cm ja hyppäsi ennätyksensä 231 cm, joka on yhä 30 vuotta myöhemmin kaikkien aikojen kolmanneksi paras kierähdystyylillä hypätty tulos. Prahan EM-kilpailuissa 1978 hän saavutti pronssia tuloksella 228 cm.
Sisäratojen EM-kilpailuissa Beilschmidt saavutti hopeaa San Sebastiánissa 1977 (tulos 222 cm) ja Milanossa 1978 (tulos 229 cm). Jälkimmäisessä kilpailussa Vladimir Jaštšenko hyppäsi hallimaailmanennätyksen ja kaikkien aikojen parhaan kierähdystyylillä tehdyn tuloksen 235 cm.
Adidas Arena
Historia
Vuonna 2005 mäkikeskus kunnostettiin. Sen yhteydessä mäet muutettiin vastaamaan FIS:in vaatimuksia. Suurmäen K-pistettä siirrettiin 120 metristä 125 metriin ja HS-pistettä siirrettiin 134 metristä 142 metriin. Lentomäen HS-pistettä siirrettiin 203 metristä 205 metriin.
Čerťák
Čerťák on yksi maailman viidestä lentomäestä. Mäestä hypätään maailmancupia ja siellä on järjestetty lentomäen maailmanmestaruuskilpailut vuosina 1983, 1992, 2002 ja 2014.
Loviisa Niskavuori
Kuvitteellinen henkilöhistoria
Niskavuoren nuori emäntä -näytelmässä Loviisa joutuu keskelle kolmiodraamaa, kun hänelle selviää, että Juhani pitää meijerska Malviinaa jalkavaimonaan. Hän päättää lähettää Malviinan Pohjanmaalle. Niskavuoren naisissa Loviisa pyrkii pelastamaan poikansa Aarnen avioliiton. Kyläkoulun nuori opettaja Ilona Ahlgren osoittautuu Niskavuorta vahvemmaksi ja vie Aarnen mukanaan Helsinkiin. Loviisa jää hoitamaan Niskavuorta Aarnen ex-vaimon Martan kanssa. Martan ja Loviisan välit ovat kireät. Niskavuoren leivässä Aarne ja Ilona palaavat Niskavuorelle. Toisen maailmansodan vuosina Loviisa emännöi Niskavuorta yhdessä Ilonan kanssa. Rauhan tultua Loviisa on hieman yli 80-vuotias, joten hänen elinkaarensa ajoittuu osapuilleen vuosiin 1865–1945. Hän kuolee aivan näytelmäsarjan lopussa.
Jumalan 99 kaunista nimeä
thumb|Allah arabialaisena kalligrafiana Hagia Sofian moskeijassa Istanbulissa Jumalan 99 kaunista nimeä on kuuluisan keskiajan uskonoppineen al-Ghazalin kirjoittama teos Se on käännetty myös suomeksi.
Martta Niskavuori
Kuvitteellinen henkilöhistoria
Martta ja Aarne eroavat 1930-luvun alussa, kun Aarne lähtee Ilona Ahlgrenin matkaan. Martta jää Niskavuorelle anoppinsa Loviisan kanssa. Hän omistaa puolet Niskavuoresta ja harmittelee, kun hänen miljoonaomaisuutensa on kiinni suurtilassa. Eronsa jälkeen Martta alkaa seurustella Niskavuoren pehtoorin kanssa ja tulee tälle raskaaksi. Hän ei kuitenkaan halua naimisiin pehtoorin kanssa, ja Loviisan kauhistukseksi hän väläyttää aborttia. Tohtori Varelius on Martalle mieluisampi puolisovaihtoehto, joten he menevät naimisiin. Pehtoori muuttaa pois Niskavuorelta. Aarnen palatessa Niskavuoren isännäksi Martta myy osuutensa tilasta. Martasta tulee uuden avioliiton myötä tohtorinna Varelius ja hän muuttaa puolisoineen Helsinkiin.